Hvor skal jeg måle min strikkeprøve?
Når du skal måle din strikkeprøve, så er det vigtigt at du måler midt på strikkeprøven. Af den årsag anbefaler vi også at du laver strikkeprøven større end præcist det antal masker du skal bruge. Det gør det nemmere for dig at måle opskriften med en strikkefasthedsmåler, og så er det mere retvisende, da den første og sidste maske ofte er strammere, og nemt ruller sammen. Der kan nemlig være forskel på hvordan man slår sine masker op. Derudover er der mere plads til at maskerne “falder på plads” ift. opskriften.